Den Vest-Sjællandske Avis, 1827-10-20
Grækenland giør Fordring paa den sidste Understøttelse og dets Stemme skal ikke blive miskiendt af dem, som saa ofte have laant deres Øren til dets Raab om Hielp. Jeg anseer det derfor at være min Pligt at giendrive en Paastand, som vist er udbredet uden nogen ond Hensigt; men som dog er bleven temmelig letsindig optaget af flere Journalister, nemlig at Greve Johannes Capodistria skal medtage betydelige Pengesummer til Grækenland. Der tales om flere Millioner og man synes med aparte Hensigter at pege hen paa Kilden, hvorfra denne Understøttelse skal komme. Jeg vil gierne troe, at man just ikke har ifinde, at udbrede Rygter om Misforstaaelser, imellem Magterne; men jeg er dog bemyndiget til at giendrive en Paastand, som naar den blev troet kunde skille Grækerne ved den Christelige Kiærligheds Velgiørenhed. Greve Capodistria, hvis egen ubetydelige Formue er næsten hensvundet til aldeles intet, har frasagt sig al Gage ved at modtage den Post, hvortil hans Medborgeres Ønsker have kaldet ham, og selv en Pension, som Keiseren har villet tilstaae ham, han har holdet det for passende med Hensyn til sin Ære og Værdighed at berøve Ondskaben ethvert Paaskud, og at give hele Europa et sikkert Beviis paa at han kun vil være en Græker. J Moskau og i Odessaa har han opfordret Philhellenerne til Understøttelser og han skriver os for nærværende Tid til fra London: at vi maae forene vore Bestræbelser, med hans. Jeg bestræber mig derfor mine Herrer, at være en Tolk for hans Sindelag overbeviist om at hans Opfordring vil blive vel modtaget af alle Grækernes Venner. Kunde Hellenerne endnu holde sig en Tid saa kunde de vente en gunstig Virkning af Mediationen og er det te Øieblik engang kommen, saa ere vi berettigede til at troe, at de ulykkeliges Understøttelse, hvis politiske Tilværelse er bleven sikkret af Monar. kerne, vil af disse blive dem tildeelt som en Complettering til Jnterventionen. Jeg nærer derfor den sikkre Tillid at Grækenland vil efterhaanden erholde Fasthed. Alle de tre Magters Ministre vide at de private Personers Velgiørenhed er nær ved at blive udtømt. De kiende hele Størrelsen af Grækenlands Lidelser og vi kunne forlade os paa at de ville anvende alle Midler for at fastsætte denne Understøttelse. Jeg vover derfor at gientage de Ord, maatte dog Grækenlands Venner endnu giøre den sidste Anstrængelse. J. G. Eynard. Efterskr. Jeg erholder i dette Øieblik et Brev fra Napoli di Romania af 19de August, hvori de Efterretninger, som Greve Viaro Capodistria har meddeelt mig, blive fuldkomment bekræftede. De lyde i det væsentlige saaledes: Bostitza og Calavrita ere blevne forladte af Tyrkerne, som ere blevne aldeles slagne af Colokothrons Søn. Nikitas har tilfægtet sig betydelige Fordele over Ægypterne. Grækernes Haab op paagner overalt og de foretage sig Expeditioner til Lands og til Vands, for at udvide deres Grændser inden Vaabenstilstanden bliver afsluttet. Tyrkerne have derimod tabt Modet; Grivas har overgivet Gen. Church Fortet Palamedes, og alle Anførere have underkastet sig Disciplinen under den Betingelse, at ifald de vise sig ulydige ville de underkaste sig at straffes som Rebeller, Commissionen havde erholdet af Committeerne 10,000 haarde Piastre, tilsendte. Man ventede med den største Utaalmodighed paa Præsidentens Ankomst. Til disse gunstige Efterretninger for Grækerne kan nu ogsaa tilføies følgende som den nyeste Østerrigske Jagttager beretter: at Lord Cochrane har med 40 Skibe viist sig i Farvandene imellem Cephalonia og Missolunghi og der bemægtiget sig Øerne Vassilades og Anatolico, som ligge tæt ved Missolunghi. Ogsaa beretter samme Blad at den Græske Regieringscommission har bekiendtgjort den afsluttede Pacifications=Tractat, og derpaa begivet sig til Ægina. Et Rygte har været udbredt, at der var udbrudt Fiendtligheder imellem den Ægyptiske og Engelske Flaade ved Navarino; men en anden Efterretning at Jbrahim har afsendt 4 Tatarer til Constantinopel for at forlange nye Forholdsordrer i Anledning af den Engelske Admiral Codringtons Opfordringer til ham, er meere troelig. Som de Engelske Blade berette skulle virkeligen de Ægyptiske Tropper, som vare ombord paa Flaaden være blevne satte i Land.